Spoed glo die oorsaak vir dood van agt leerlingeDie busbestuurder wat Dinsdagaand in KwaZulu-Natal in ŉ ongeluk betrokke was en gevolglik die dood van agt leerlinge veroorsaak het, is onder polisiebewaking in die hospitaal. Maroela Media het vroeër berig die bus was van Richardsbaai na Kwaceza onderweg toe die ongeluk tussen Ulundi en Kwaceza plaasgevind het. Die bestuurder het glo beheer oor die bus verloor waarna dit omgeslaan het. Vyf leerlinge is kritiek beseer en 20 het ernstige beserings opgedoen. Tien passasiers word nog in die hospitaal behandel. Lees meer hier. Senzo Mchunu, die KwaZulu-Natalse LUR vir onderwys, het gesê voorlopige verslae dui daarop dat spoed waarskynlik die oorsaak van die ongeluk was. Beweringe word ook ondersoek dat die bestuurder onder die invloed van alkohol bestuur het. Die bestuurder is nog nie aangekla nie. Die polisie ondersoek ŉ saak van strafbare manslag.